**Osaava ammattiosasto**

**Kohderyhmä**

Ammattiosaston hallituksen varsinaiset ja varajäsenet sekä alajaostojen toimijat. Ennen tämän koulutuksen alkua kurssilaisen tulee osallistua aluetoimiston järjestämään perehdytyskoulutukseen, muuhun vastaavaan yhdistystoiminnan peruskoulutukseen tai olla hankkinut perustiedot ammattiosastotoiminnasta esimerkiksi kokemuksen kautta.

# Tavoite

Koulutuksen tavoitteena on oppia kehittämään hallituksen työskentelyä, suunnittelemaan ammattiosaston toimintaa hallituksen yhteistyönä ja vahvistaa liiton paikallista edunvalvontatyötä.

Koulutuksen aikana osallistuja oppii, miten ammattiosasto voi tukea jäseniä työelämän muutosten pyörteissä, miten hallitus vahvistaa jäsenen yhteenkuuluvuuden tunnetta ja tekee jäsenhankintaa. Koulutuksessa opitaan uusia työmuotoja ja suunnittelun välineitä sekä hallituksen toimintaa sujuvoittavia työskentelytapoja.

**Toteutus**

Koulutus koostuu kahdesta kahden päivän mittaisesta lähiopetusjaksosta, joilla opitaan käytännössä suunnittelemaan ja kehittämään yhdistyksen toimintaa. Lähiopetusjaksoilla tehdään harjoituksia, joiden avulla osallistujat pääsevät suunnittelemaan ammattiosaston toimintaa. Koulutuspäivien välissä tehdään etätehtävä, joka liittyy oman yhdistyksen toiminnan suunnitteluun.

**Tutustu ennakkoon ja ota mukaan**

1. Kuntasektorin/Yksityissektorin ammattiosastotoiminnan opas
2. Ammattiosastosi säännöt, toimintasuunnitelma 2019 ja Tehyn painopisteet 2019
3. Viimeisimmät saman vuoden toimintasuunnitelma, talousarvio, toimintakertomus ja tilinpäätös
4. Ammattiosaston kannettava tietokone (pääsy ArPaan)

**Ohjelma**

ENSIMMÄINEN JAKSO

1. **Päivä: Toimintaympäristön haasteet ja ammattiosaston tulevaisuuden määrittely**

9.30 Aamukahvi

10.00 Koulutuksen tavoitteet ja osallistujien esittäytyminen

11:00 Ammattiosaston tehtävät ja toiminta  
(sis. Tehyn toiminnan painopisteet ja niiden kytkeminen ammattiosaston toimintaan, ammattiosaston toimintaympäristöanalyysi)

12.30 Lounas

13.15 Toimintaympäristön haasteet

Jäsenten tarpeet ja toimintaympäristön haasteiden vaikutukset jäseniin

15.00 Kahvi

15.30 Ammattiosaston tulevaisuuden määrittely

17.00 Koulutuspäivä päättyy

17.00 Päivällinen

1. **Päivä: Toiminnan suunnittelu ja hallituksen toimijoiden roolit**

8.30 Aamiainen ei-majoittuville

9.00 Toimintasuunnitelman laadinta ja resursointi, suunnittelun välineet sekä viestintäsuunnitelma

12.00 Lounas

12.45 Hallituksen pelisäännöt

14.00 Kahvi

Kuinka edistän omassa aktiivin roolissani ammattiosastomme toimintaa?

Välitehtävän anto ja palautekeskustelu

15.00 Koulutuspäivän päätös

Välitehtävä: Toiminnan kehittämiseen liittyvä tehtävä

TOINEN JAKSO

1. **Päivä: Toimintakertomuksen laadinta ja arviointi**

9.30 Aamukahvi

10.00 Koulutuspäivien ohjelma ja tavoitteet, virittäytyminen

Välitehtävien purku

Vertaisarviointi

12.30 Lounas

13.15 Toiminnan arviointi ja toimintakertomuksen laadinta

15.00 Kahvi

15.30 Hallituksen toimintakyvyn säilyttäminen

17.00 Koulutuspäivä päättyy

17.00 Päivällinen

**2. Päivä: Tukitoiminta ja toimijoiden yhteistyö, jäsenhankinta**

8.30 Aamiainen ei-majoittuville

9.00 Tukitoimet osana ammattiosaston tehtäviä

11.00 Ao ja lm välinen yhteistyö

12.00 Lounas

12.45 Jäsenhankinta – mikä motivoi jäseneksi ja aktiiviksi?

14.00 Kahvi

Jäsenyyden puheeksi otto

14:45 Koulutuksen yhteenveto ja arviointi

15.00 Koulutuksen päätös